ДРялъул Лъай кьеялъул ва гIелмуялъул министерствоялда «Шаг в будущее» абураб ТIолгороссиялъул гIолилазул гIелмияб форумалда бергьаралгун дандчIвай тIобитIана.\nИсана форумалъул финалалда нилъер республикаялдаса 11 цIалдохъанас гIахьаллъи гьабуна. Гьезда гьоркьоса микьгоял бергьана. КIигоял призераллъунги рахъана. Щугоязе щвана «Школьник изобретатель» ва «Школьник исследователь» абурал каранда ралел гIаламатал. Жеги щугоязе - КIудияб ва ГьитIинаб гIелмиял медалал.\nФорумалда бергьарал цIалдохъабазул хIалтIабазе министр ЯхIя Бучаевас лъикIаб къимат кьуна. ЦIалдохъабаз гьесда бицана жиде- цаго гIуцIарал адабияталъул, физи- каялъул, культураялъул, химиялъул проектазул хIакъалъулъ.\n«Бокьараб гIелмияб хIалтIул мурадлъун ккола хIакъикъат цIехей. Бищун лъикIаблъун ккола – цIехрехалъул хIалтIулъ жиндирго бакI бати. ТIолабго дунялалъулго цивилизация гьединал цIех-рехчагIазда барабги букIуна», - ян абуна ЯхIя Бучаевас цIалдохъабазде хитIаб гьабулаго.\nМинистрас цIалдохъабазда жинцаго гьарурал гIелмиял цIех-рехазул хIакъалъулъги бицана.\nДандчIваялъул ахиралда Бучаевас форумалда бергьарал цIалдохъабазе грамотаби, медалал ва цогидалги шапакъатал кьуна. Гьединго министрас баркала кьуна «Шаг в будущее» форумалъул Дагъистаналъул рахъалдаса делегациялъул председатель Зумрият Самедовалъе.\nДругие материалы в этой категории: « ХIАСИЛ ЛЪИКIАБ БУГО\tУчителасул базовияб харж-51 азарго гъурущ »